Theismus
Theismus (a Graeco theos 'deus') in religione comparativa est opinio saltem unam deitatem exsistere. Nomen theismus classicam dei notionem saepe sermone vulgari describit quae in Christianitate, Iudaismo, Islam, Sikhismo, et Hinduismo invenitur. Nomen theism Anglice a Radulpho Cudworth (1617–1688) primum adhibitum est. In cuius definitione, ei "theistae proprie appellantur qui adfirment entitatem intellegentem perfecte consciam, vel mentem, in se ex aeternitate exsistentem, omnes res alias effecisse." Atheismus latissimo theismi sensu est theismus reiectus, reiectio opinionis esse etiam unam deitatem. Reiectio artioris theismi sensus deismus, pantheismus, et polytheismus esse potest. Affirmatio exsistentiam ullius deitatis esse ignotam vel sciri posse agnosticismus est. Certa scientiae assertio, aut exsistentiae deorum aut absentiae deorum, nonnullis theistis et nonnullis atheistis tribui potest. Sermone simplicissimo, theismus et atheismus fidem, agnosticismus autem praesentiam vel absentiam postulationum rationalium scientiae affirmatae tractat.